CELEX: 62009TN0228
Language: fi
Date: 2009-06-11 00:00:00
Title: Asia T-228/09: Kanne 11.6.2009 — United States Polo Association v. SMHV — Textiles CMG (U.S. POLO ASSN.)

1.8.2009   
            
            
               FI
            
            
               Euroopan unionin virallinen lehti
            
            
               C 180/62
            
         Kanne 11.6.2009 — United States Polo Association v. SMHV — Textiles CMG (U.S. POLO ASSN.)
   (Asia T-228/09)
   2009/C 180/114
   Kannekirjelmän kieli: englanti
   
      Asianosaiset
   
   
      Kantaja: United States Polo Association (Lexington, Yhdysvallat) (edustajat: asianajajat P. Goldenbaum, T. Melchert ja I. Rohr)
   
      Vastaaja: sisämarkkinoiden harmonisointivirasto (tavaramerkit ja mallit)
   
      Vastapuoli valituslautakunnassa: Textiles CMG, SA (Onteniente, Valencia, Espanja)
   
      Vaatimukset
   
   
               —
            
            
               sisämarkkinoiden harmonisointiviraston (tavaramerkit ja mallit) neljännen valituslautakunnan asiassa R 886/2008-4 20.3.2009 tekemä päätös on kumottava ja
            
         
               —
            
            
               vastaaja on velvoitettava vastaamaan omista oikeudenkäyntikuluistaan ja korvaamaan kantajan oikeudenkäyntikulut ja, mikäli vastapuolena valituslautakunnassa ollut osapuoli on asiassa väliintulijana, se on velvoitettava vastaamaan omista oikeudenkäyntikuluistaan.
            
         
      Oikeudelliset perusteet ja pääasialliset perustelut
   
   
      Yhteisön tavaramerkin hakija: Kantaja
   
      Haettu yhteisön tavaramerkki: Sanamerkki ”U.S. POLO ASSN.” luokkiin 9, 20, 21, 24 ja 27 kuuluvia tavaroita varten
   
      Sen tavaramerkki- tai merkkioikeuden haltija, johon väitemenettelyssä on vedottu: Vastapuoli valituslautakunnassa
   
      Tavaramerkki- tai merkkioikeus, johon väitemenettelyssä on vedottu: Sanamerkin ”POLO-POLO” espanjalainen tavaramerkkirekisteröinti luokkaan 24 kuuluvia tavaroita varten; sanamerkin ”POLO-POLO” yhteisön tavaramerkkirekisteröinti luokkiin 24, 25 ja 39 kuuluvia tavaroita varten
   
      Väiteosaston ratkaisu: Väitteen hyväksyminen kaikkien riidanalaisten tavaroiden osalta
   
      Valituslautakunnan ratkaisu: Valituksen hylkääminen
   
      Kanneperusteet: Neuvoston asetuksen 40/94 8 artiklan 1 kohdan b alakohdan (josta on tullut neuvoston asetuksen 207/2009 8 artiklan 1 kohdan b alakohta) rikkominen, koska valituslautakunta on virheellisesti katsonut, että kyseessä olevien tavaramerkkien välillä oli olemassa sekaannusvaara.